**Anthony Malcolm Buckeridge** (født 20. juni 1912 i London, død 28. juni 2004) var en britisk forfatter, kjent for sine seriebøker for barn og ungdom om Jennings og Rex Milligan. Buckeridge ble belønnet med Order of the British Empire i 2003. *Jennings* er kjent på norsk som Stompa og på fransk som Bennett.

Liv
---

Buckeridge ble født i London, men da hans far, en bankmann, ble drept i den første verdenskrig, flyttet han sammen med moren til Ross-on-Wye for å bo med besteforeldrene. Etter krigen flyttet de tilbake til London. Et stipend fra Bank Clerks' Orphanage gjorde det mulig for hans mor å sende ham til kostskolen Seaford College i Sussex. Hans erfaringer her ble benyttet i hans senere forfatterskap. I 1930 begynte Buckeridge arbeide i sin avdøde fars bank, men sluttet etter hvert. Han var skuespiller for en tid, blant annet har han en liten, ukreditert rolle i Anthony Asquiths film *Tell England* (1931).

Etter å ha giftet seg med sin første hustru, Sylvia Brown, begynte han studere på University College London, hvor han var involvert i sosialistiske og antikrigsgrupper, og ble senere aktiv i Kampanjen for kjernefysisk nedrusting. Han tok ingen akademisk grad etter å ha strøket i latin. Med en ung familie å understøtte ble han lærer i Suffolk og Northamptonshire, tok som ga ham ytterligere erfaring for senere bøker. Under den andre verdenskrig ble han utkalt som brannmann, skrev i denne tiden et par skuespill før han vendte tilbake til lærer i Ramsgate.

I 1962 møtte han sin andre hustru, Eileen Selby, og bosatte seg i nærheten av Lewes. Han fortsatte å skrive og deltok i lokalt amatørteaterliv. Han døde i 2004 etter en tids sykdom, og ble overlevd av sin andre hustru og tre barn, to av dem fra første ekteskap. Han rakk å skrive en kort selvbiografi, *While I Remember*, som kom i 1999.

Forfatterskap
-------------

Serien med Jennings er en rekke humoristiske romaner for barn og ungdom. Det er 24 totalt sett. Den første, *Jennings Goes to School*, kom i 1950, og nye titler kom jevnlig fram til midten av 1970-tallet. Den siste, *Jennings at Large*, kom i 1977 og er den eneste hvor hovedfiguren ikke er på skolen, men i sommerferien. Det kom to til på begynnelsen av 1990-tallet, *Jennings Again* i 1991 og *That's Jennings* i 1994.

Romanene om Jennings fulgte et format med tre betydelige sidehandlinger fordelt på 16 kapitler. De tidligste bøkene var avledet fra et populært hørespill på BBC radio på «Children's Hour». Alle de 62 originale hørespillene har også blitt utgitt i 10 bind ført i pennen av David Schutte fra 1999 og fram til 2004.

Da bøkene ble utgitt i Frankrike ble navnet endret til «Bennett», «Fredy» i Tyskland, mens i Norge ble han hetende Stompa og handlingen ble også endret til å foregå i Norge. Til tross for at det ikke finnes noen egentlig kostskoletradisjon i Norge, klarte NRK-dramatikeren Nils-Reinhardt Christensen å tilpasse Jennings-historiene til norske forhold. I 1958 kom det første hørespillet, og ganske umiddelbart kom bokserien. Jennings-bøkene ble en suksess i England med sine 1,6 millioner solgte eksemplarer, og i det langt mindre norske bokmarkedet kom Stompa-bøkene etter hvert til å selge 1,75 millioner. Jennings-bøkene har i alt 24 titler, mens Stompa-bøkene stoppet på nr. 22, *Stompa og Stine* (*Jennings at large*).

Rex Milligan er en tilsvarende figur som Jennings, og handler om en skolegutt med handling fra en gang rundt 1950. Skolen han går på er en ungdomsskole i nordlige London. I motsetningen til fortellingene om Jennings, er denne serien fortalt i første person. Det kom ut fem bøker til sammen. Den siste boken er samling med 16 fortellinger som ført ble utgitt i tegneserien *Eagle*.

Referanser
----------

1. 1 2   Gemeinsame Normdatei, GND-ID 133435075, besøkt 18. oktober 2015[Hentet fra Wikidata]
2. 1 2   Autorités BnF, BNF-ID 12593805t[Hentet fra Wikidata]
3. ↑  Deutsche Nationalbibliothek; Staatsbibliothek zu Berlin; Bayerische Staatsbibliothek; Østerrikes nasjonalbibliotek (på de), *Gemeinsame Normdatei*, Wikidata Q36578,
4. ↑   (på en-gb, en) *Who's who*, A & C Black, ISSN 0083-937X, Who's Who UK-ID U9290, Wikidata Q2567271,
5. 1 2   Oxford Dictionary of National Biography, Oxford Biography Index Number 93836[Hentet fra Wikidata]
6. ↑  ; *Autorités BnF*; besøksdato: 10. oktober 2015; BNF-ID: 12593805t.
7. ↑   Who's Who, Who's Who UK-ID U9290[Hentet fra Wikidata]
8. ↑  «Anthony Buckeridge»[*død lenke*], *The Wee Web*
9. ↑  «While I Remember: The Autobiography of Anthony Buckeridge», *Amazon*
10. ↑  David Schutte Arkivert 8. desember 2012 hos Wayback Machine. *Malcolm Saville Centenary Website*
11. ↑  Løken, Knut Anders: «Stompa – kostskolebøkenes Don Quijote!», *Okkenhaug.com*
12. ↑  Salgstallene for både England og Norge er bokført for fram til 1995.

Eksterne lenker
---------------

* (en) Anthony Buckeridge på Internet Movie Database Rediger på Wikidata

* (en) Anthony Buckeridge hos The Movie Database Rediger på Wikidata
* (en) «Anthony Buckeridge and Jennings»
* (en) Linbury Court, et fan-nettsted
* (en) «Diarmaid Jennings», minneord i *Daily Telegraph*

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** BNE **·** CiNii **·** MusicBrainz
 |